Tässä Jerusalem uutiset ja Pekka Sartola. Hyvää lauantai-iltaa.
Uutisaiheitamme tänään:
Yli vuoden kestäneet rajoitustoimen- piteet koronapandemian vuoksi -
päättyivät osaksi tämän viikon maanantaina.
Israelissa luovuttiin esimerkiksi maskin käyttämisen pakosta ulkotiloissa.
Rajoitus jää kuitenkin vielä voimaan sisätiloissa järjestettävien -
tapahtumien osalta, kuten myös kauppojen ja koulujen osalta, -
vaikka ne avautuivat ilman kokoontumisrajoituksia.
Maassa on myös varauduttu viruksen mahdollisiin uusiin mutaatioihin -
tilaamalla lisää 18 miljoonaa uutta rokoteannosta.
Terveysviranomaisten mukaan on mahdollista, että maa avautuu osittain
turismille jo toukokuun aikana, jos rokotukset etenevät nykyistä vauhtia.
Israelissa ollaan yhä enemmän huolissaan -
presidentti Bidenin Iraniin suuntautuvasta politiikasta, -
etenkin vuoden 2015 JCPOA sopimukseen liittyen.
Siitä huolimatta, että presidentti Biden on toistuvasti vakuutellut, -
että USA:n asettamia sanktioita ei pureta, ennen kuin Iran on ensin -
palannut takaisin siihen asetelmaan, joka syntyi kun sopimus tehtiin.
Yhdysvaltojen toimet käytännössä osoittavat kuitenkin,
että Joe Biden on pikemminkin palaa- massa presidentti Obaman linjoille, -
kuin että olisi huolissaan niistä Iranin toimista, -
joilla se on rikkonut toistuvasti kyseistä sopimusta.
Israelin diplomaatit näkevät asetelman olevan sellainen, -
että Yhdysvallat haluaa takaisin sopi- muksen piiriin hinnalla millä hyvänsä -
ja Iranissa tämä tiedetään varsin hyvin.
Israelin kansallisesta turvallisuudesta vastaavat neuvonantaja -
Meir Ben-Shabbat sekä ulkomaan tiedustelu Mossadin pääjohtaja -
Jossi Cohen vierailivat kuluneella viikolla Yhdysvalloissa selvittämässä -
Israelin huolia Iranin jatkuvasti kehittyvän ydinohjelman suhteen.
Parisen viikkoa sitten Iranin ydinohjelmaan liittyvässä -
Natanzin rikastamokompleksissa tapahtunut räjähdys -
oli Iranin antamien tietojen mukaan ulkopuolisen tahon tekemä sabotaasi.
Iran ei edelleenkään syytä suoraan Israelia, -
vaikka tekeekin sen erilaisin kiertoilmauksin.
Maan turvallisuusviranomaiset ilmoittivat tunnistaneensa -
pommit Natanzin laitokseen salakuljettaneen.
Kyseinen henkilö oli kuljettanut pommit pienissä erissä -
kahden vuoden aikana noin 50 metrin syvyydessä sijaitsevaan -
sentrifugeja pyörittävään voimalaitokseen.
Pommit laukaistiin kaukolaukaisimella ja ne tuhosivat noin 6000 sentrifugia -
ja samalla kyseisen sähköä tuottavan voimayksikön perusteellisesti.
Iran vahvisti myös, että laitoksen uudelleen käynnistäminen ja -
kyseisten sentrifugien korvaaminen uusilla, kestää vähintään puoli vuotta.
Todennäköisimmin laitos käynnistyy vasta aivan vuoden lopulla.
Iran ei ole kytkenyt sabotaasista epäiltyä, -
maansa kansalaista, 43-vuotiasta Reza Karimia -
suoraan Israelin Mossadin paikalliseksi agentiksi, mutta on tehnyt
kansainvälisen etsintäkuulutuksen niin Europolille kuin Interpolillekin.
Samaan aikaan kun Iran ja P5+1 maat käyvät neuvotteluja Wienissä -
tavoitteena saada Iran palaamaan vuoden 2015 JCPOA sopimukseen, -
Iran toimii täysin päinvastaiseen suuntaan -
oman ydinohjelmansa suhteen.
Oli Natanzin räjähdys sitten Israelin, tai Iranissa toimivien -
vastarintaliikkeiden syytä, niin Iranin korkein johto ilmoitti, -
että he aloittavat uraanin jatkorikas- tamisen aina 60 prosenttiin saakka.
Siitä eteenpäin tarvitaankin enää viimeinen loikka aseluokkaan, -
eli yli 90 prosenttiin. Tämä on nähtävissä ennemminkin yrityksinä -
saada Israel tuomituksi kansainvälisten toimijoiden silmissä, -
kuin että se muodostaisi todellisen potentiaalisen uhan -
omatuotteisen ydinaseeseen saakka.
Vaikka Iran väittää jatkuvasti, että heidän ydinohjelmansa on -
täysin rauhanomainen, ei näin korkearikasteiselle uraanille ole -
yksinkertaisesti mitään muuta kuin sotilaallista käyttöä.
Israelin ydintekniikan asiantuntijat sanovat kuitenkin, -
että Iranilla ei ole nyt, Natanzin sabotaasin jälkeen, -
käytettävissä riittävästi sentrifugeja eikä 20 prosenttista uraaniakaan, -
jotta se voisi rikastaa uraania riittävän määrän ydinasetta varten.
Iranin ilmoitus asentaa 1000 uutta sentrifugia -
6000 räjähdyksessä tuhoutuneen tilalle, ei mahdollista vielä sitä, -
että maan ydinohjelma voisi toimia yhtä tehokkaasti -
kuin mitä se oli ennen iskua 10.4.
Viime viikon torstaina, 15.4. Israelissa juhlittiin itsenäisyyspäivää.
Maa itsenäistyi 73 vuotta sitten, toukokuussa 1948, -
jolloin Iso-Britannian mandaattiaika umpeutui.
Päivää aikaisemmin maassa vietettiin itsenäisyyden aikana menehtyneiden -
sotilaiden ja terrorismin uhrien muistopäivää.
Kaikkiaan heitä on menehtynyt 73 vuoden aikana 23 928.
Haavoittuneiden ja vammautuneiden määrä on moninkertainen.
Kuluneen vuoden aikana Israelissa on saanut surmansa -
43 sotilasta ja siviiliä. Heidän muistokseen järjestettiin -
juhlallisuuksia niin Herzl vuorella kuin myös Länsimuurilla.
Palestiinan itsehallinto aikoo järjestää lakiasäätävän neuvoston vaalit 22.5.
Mukaan on ilmoittautunut kaikkiaan 36 eri aatesuuntaa edustavaa -
puoluetta tai ryhmää.
Näistä peräti 11 on ilmoittanut joko kansallisessa ohjelmassaan tai -
peruskirjoissaan Israelin olemassaolon kieltämisen, -
ja siten Israelin valtiollisen tuhoa- misen olevan poliittinen päämäärä.
Suurimmat ryhmittymät ovat Mahmoud Abbasin -
Länsirannalla toimiva Fatah, sekä Gazan kaistaa hallinnoiva Hamas.
Näiden molempien peruskirjoissa on edelleen voimassa tavoite -
Israelin tuhoamiseen aseellisin voimin.
Toteutuvatko vaalit nytkään, on sekin vielä hämärän peitossa, -
sillä näitä vaaleja on kaavailtu aikaisemminkin, mutta ilman tulosta.
Edelliset parlamenttivaalit käytiin vuonna 2005, silloin ne voitti Hamas,
mutta se ei saanut milloinkaan sille kuuluvaa parlamentaarista asemaa.
Palestiinalaisten presidentinvaalit on tarkoitus järjestää 31.7.
Nykyinen presidentti Mahmoud Abbas valittiin vuonna 2006 virkaansa -
neljäksi vuodeksi, joten hän on hoitanut kyseistä virkaa jo -
12 vuotta ilman sille kuuluvaa mandaattia.
Ilmiö on hyvin tuttu useissa muissakin diktatuureissa.
Euroopan unionin palestiinalaishallinnon edustaja -
vaati Israelin sallia palestiinalaisten järjestää vaalit -
ilman mitään vastustusta tai häirintää.
Mahmoud Abbasin hallinto onkin pyytänyt sekä Euroopan unionia -
että muitakin kansainvälisiä tahoja painostamaan Israelia, -
jotta Jerusalemissa asuvat Palestiinan arabit voisivat äänestää vaaleissa.
Israel on toistuvasti kieltänyt sen mahdollisuuden.
Unionia edustava Sven Kuhn von Burgsdorf kertoi Israelille, -
että unioni tukee täysin palestiina- laisten aikomusta pitää vaalit, -
ja niiden jälkeen muodostaa itsenäinen Palestiinan valtio.
Näin Euroopan unioni on asettunut avoimesti tukemaan sellaisia ryhmiä -
ja palestiinalaisia puolueita, joiden peruskirjoissa tai kansallisissa -
sopimuksissa tavoitellaan Israelin valtion tuhoamista aseellisin keinoin.
Näin Jerusalem uutiset tällä kertaa. Muistathan edelleen rukoilla -
rauhaa tuolle kaupungille, maalle ja koko Lähi-itään.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: A. Eskola